OpenLLM-France/wikimedia huggingface dataset:
# Antic Banc de Madrid (Tàrrega)

Antic Banc de Madrid és un edifici de Tàrrega (Urgell) inclòs a l'Inventari del Patrimoni Arquitectònic de Catalunya.

## Descripció

Edifici de planta baixa amb el seu interior totalment reformat i que no conserva res de l'original. L'exterior té una composició i una utilització dels materials molt lliure. Una torre rematada per una petita balconada serveix de xarnera entre les dues façanes. La construcció és del 1909 i és un edifici típicament modernista enquadrat dintre de la línia jujolista. S'utilitza la pedra, totxo, rajoles vidriades, ferro forjat i petits trossos de ceràmica.

## Referències

* ↑ «Casa Sobies». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 11 gener 2017].
# Shiro Misaki

Shiro Misaki, és un exfutbolista japonès.

## Selecció japonesa

Shiro Misaki va disputar 3 partits amb la selecció japonesa.

## Enllaços externs

* Japan National Football Team Database
# Ivàntsevo

Ivàntsevo (en rus: Иванцево) és un poble de l'óblast de Pskov, a Rússia, segons el cens del 2010 tenia 7 habitants. Pertany al districte de Krasnogorodsk.

## Referències

* ↑ «Инвестиционный паспорт муниципального района «Кобяйский улус (район)» Республики Саха (Якутия)». Официальный информационный портал Республик Саха (Якутия). Arxivat de l'original el 2019-10-17. [Consulta: 17 octubre 2019].
* ↑ «Географические и природные условия». Официальный информационный портал Республик Саха (Якутия).
# Rocs del Comeller

Els Rocs del Comeller és una formació muntanyosa i una cinglera del terme de Conca de Dalt, dins de l'antic municipi d'Hortoneda de la Conca, al Pallars Jussà, en terres de l'antic poble de Perauba.
Estan situats a la dreta de la llau de Perauba i a ponent del Clot dels Trossos dels Arrendadors i de l'Era de Penalta. Sota del bell mig de la cinglera hi ha la torre medieval anomenada Torre de Perauba.

## Enllaços externs

* Institut Cartogràfic de Catalunya; cal fer un pas d'aproximació
# Xenòfant de Rodes

Xenòfant de Rodes (en llatí Xenofanthus, en grec antic Ξενόφαντος) fou un militar rodi.
El govern de la República de Rodes el va enviar al front d'una flota de vaixells a l'Hel·lespont l'any 220 aC.
L'esmenta Polibi.

## Referències

* ↑ Xenophantus a: William Smith (editor), A Dictionary of Greek and Roman biography and mythology. Vol. III Boston: Little, Brown & Comp., 1867, p. 1297
* ↑ Polybius. The General History of Polybius. W. Baxter, 1823, p. 381–.
* ↑ Polybe. LES HISTOIRES DE POLYBE: AVEC LES FRAGMENS OV EXTRAITS DV MESME AVTHEVR, Contenant la pluspart Ambassades. Tome Premier. Chez Thomas Iolly, au Palais en la Salle des Merciers, à la Palme, & aux Armes d'Hollande, 1670, p. 527–.
# Branca Doria

Branca Doria (vers 1233-1325), membre de la notable família gibel·lina genovesa dels Doria. Va ocupar diversos càrrecs polítics a Sardenya quan l'illa es trobava sota control genovès. Va fer matar a traïció al seu sogre Michele Zanche, durant un banquet al qual l'havia convidat. D'ell heredà el govern de Logudor, una de les quatre províncies de Sardenya. El 1299 va demanar al papa Bonifaci VIII el reconeixement del seu nomenament.
Durant la conquesta aragonesa de Sardenya, va ser capturat durant el Setge de Sàsser. Tot i que els seus familiars van dirigir-se a Barcelona per demanar clemència a Jaume II, va ser executat per partidaris d'Hug d'Arborea.
Pel seu crim, Dante Alighieri el fa aparèixer a la part més profunda de l'Infern a la seva obra La Divina Comèdia.

## Familia i descendència

Es casà amb Caterina Zanche i Lancia (filla de Miquel Zache y de Blanca Lancia) i tingueren dos fills:
* Bernabé Doria, pare del famós Brancaleone Doria que es casà amb Isotta Malaspina de Vilafranca (filla de Frederic Malaspina i germana de Tomàs I Malaspina)
* Violante Doria casada amb Oberto Doria conegut com a "Dorino", senyor de Loano (Branca dels Doria-Ponent-Liguria).
Descendents seus de la branca de Brancaleone descendeixen,
* Monteleone Rocca Doria casat amb Elionor d'Arborea.
* Aleramo Doria, banquer italià que es casà amb Benedetta Cattaneo, pares de Clemenza Doria.

## Referències

* ↑ Atti della Accademia di scienze, lettere e arti di Palermo, Reale Accademia di scienze, lettere ed arti di Palermo (en italià). vol.14, 1953, p. 30.
# Llinda al carrer Sant Josep, 7 (Flaçà)

La Llinda al carrer Sant Josep, 7 és una obra de Flaçà (Gironès) inclosa a l'Inventari del Patrimoni Arquitectònic de Catalunya.

## Descripció

És una llinda motllurada formada per una pedra d'una sola peça, situada sobre la porta principal d'accés a l'edifici, amb un baix relleu representant les diferents eines de l'ofici de ferrer. També hi consta el nom del ferrer i l'any de construcció.

## Història

L'edifici és situat al carrer Sant Josep, nº10, antic camí Reial de Girona a Palamós al barri de La Bolla, segon nucli important de Flaçà i que fou el seu barri menestral. Així l'any 1792 a La Bolla hi havia dos fusters, un teixidor, un flequer, un corder i un ferrer, en Josep Argelaga que era qui ocupava aquesta casa. A la llinda i rodejant el baix relleu s'hi troba la inscripció: "JOSEPH ARGELAGA" i l'any 1723.

## Referències

* 1 2 3 «Llinda al carrer Sant Josep, 7». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 17 novembre 2016].
# Sigrid Hackenberg

Sigrid Hackenberg (3 de gener de 1960, Barcelona) és una artista, filòsofa i professora de filosofia mediàtica i de videoart a la Universitat de Nova York.

## Vida

Després de passar la seua infància més primerenca a Espanya, Sigrid Hackenberg es va criar a Alemanya, Canadà i Japó.
Després de graduar-se el 1984 a la Universitat Estatal de San Francisco, va obtenir un màster en Art el 1986 a la Universitat de Nova York.

## Carrera

Des de 1994 Sigrid Hackenberg ensenya videoart a la Universitat de Nova York.
A mitjan anys 1980, va començar a produir pel·lícules per Electronic Arts Intermix. A més, va presentar algunes d'aquestes pel·lícules i altres obres en exposicions. Ha col·laborat també amb altres artistes i ha realitzat exposicions pròpies.

### Exposicions individuals (selecció)

* 2003 – The Stable, Nova York
* 2001 – Marianne Boesky Gallery, Nova York
* 1999 – Galería Reinhard Hauff, Stuttgart
* 1998 – Marianne Boesky Gallery, Nova York
* 1995 – Roger Merians Gallery, Nova York
* En 1993, A/C Project Room, Nova York
* En 1992, A/C Project Room, Nova York
* 1990 – A/C Project Room, Nova York

### Exposicions col·lectives

* 2005 – Faculty Pin-Up, Universitat de Nova York, Nova York
* 2004 – Earth's burnt umber Meadows keep, Bright Hill Center, Treadwell
* 2003 – In Portraiture Irrelevance is Ugliness, Museum Schloss Hardenberg, Velbert
* 2002 – In Portraiture Irrelevance is Ugliness, Galerie Reinhard Hauff, Stuttgart

## Filmografia

* 1985: Body/Voice
* 1985: e. i
* 1986: Sleep
* 1988: Spanisches Band/Spanish Tape
* 1989: Korean Tape for Home
* 1990: 1 & 2/CHINESE DANCE
* 1991: The Pakistan Tapes/Achha
* 1993: Boys Will Be Boys
* 1996: Earth
* 1998: Portrait of Geraldine
* 1998: Sidney's War

## Referències

* ↑ «::- Sigrid Hackenberg / Main Menu -::» (en anglès). Arxivat de l'original el 2011-03-01. [Consulta: 21 març 2018].
* ↑ «Electronic Arts Intermix: Sigrid Hackenberg». [Consulta: 21 març 2018].

## Enllaços externs

* Lloc web de Sigrid Hackenberg Arxivat 2017-09-12 a Wayback Machine.
* Electronic Arts Intermix: Sigrid Hackenberg: Biography Arxivat 2016-09-01 a Wayback Machine.
# Shiro Teshima

Shiro Teshima (Taipei, Imperi Japonès, avui República de la Xina, 26 de febrer de 1907 - 6 de novembre de 1982), va ser un exfutbolista japonès. Va créixer a la Prefectura d'Hiroshima, d'on era la seva família. Era del també futbolista Ken Naganuma.

## Selecció japonesa

Shiro Teshima va disputar 2 partits amb la selecció japonesa.

## Enllaços externs

* Japan National Football Team Database
# Ivànovski (Saràtov)

* Per a altres significats, vegeu «Ivànovski».
Ivànovski (en rus: Ивановский) és un poble (un possiólok) de l'óblast de Saràtov, a Rússia, segons el cens del 2010 tenia 778 habitants. Pertany al districte municipal de Saràtov.

## Referències

* ↑ «О преобразовании Соколовского, Михайловского, Краснооктябрьского, Вольновского, Дубковского, Расковского, Усть-Курдюмского, Александровского муниципальных образований Саратовского муниципального района Саратовской области, муниципального образования "Город Саратов" и внесении изменений в некоторые законодательные акты Саратовской области от 25 ноября 2021 - docs.cntd.ru». Arxivat de l'original el 2021-12-27.
* ↑ «Карта села Александровки в Саратовской области с улицами и номерами домов». mapdata.ru. Arxivat de l'original el 2020-10-17. [Consulta: 30 març 2020].
# Srednetambóvskoie

Srednetambóvskoie (en rus: Среднетамбовское) és un poble del krai de Khabàrovsk, a Rússia, que el 2012 tenia 29 habitants. Pertany al districte rural de Komsomolsk na Amure.

## Referències

* ↑ «Бельговское сельское поселение - Поселения - О районе - Официальный сайт администрации Комсомольского муниципального района». raion-kms.khabkrai.ru. Arxivat de l'original el 2019-03-22. [Consulta: 22 març 2019].
# Janek Tombak

Janek Tombak (Põltsamaa, 22 de juliol de 1976) és un ciclista estonià, que fou professional entre 1999 i 2009. Bon esprintador, en el seu palmarès destaquen dos campionats nacionals en ruta (2001 i 2003), així com el Tour de Picardia i el Gran Premi Cholet-País del Loira.

## Palmarès

* 2000
** Vencedor de 2 etapes de la Volta a Hessen
** Vencedor d'una etapa del Tour de l'Avenir
* 2001
** Campió d'Estònia en ruta
** Vencedor d'una etapa dels Dos dies dels Eperons d'Or
* 2002
** Vencedor de 2 etapes del Gran Premi Mosqueteiros-Rota do Marquês
** Vencedor d'una etapa dels Quatre dies de Dunkerque
** Vencedor d'una etapa de la Volta a Polònia
** Vencedor d'una etapa del Gran Premi del Minho
* 2003
** Campió d'Estònia en ruta
** Vencedor d'una etapa de la Ruta del Sud
* 2004
** Vencedor d'una etapa de la Volta a Dinamarca
* 2005
** 1r al Tour de Picardia
** 1r al Gran Premi EOS Tallinn
* 2006
** 1r al Gran Premi EOS Tallinn
* 2007
** 1r a la Halle-Ingooigem
** Vencedor d'una etapa del Tour de Picardia
** Vencedor d'una etapa dels Boucles de la Mayenne
** Vencedor d'una etapa de la Saaremaa Velotour
* 2008
** 1r al Gran Premi Cholet-País del Loira
* 2009
** 1r als Boucles de la Mayenne

## Resultats al Tour de França

* 2004. Abandona
* 2005. 153è de la classificació general

## Enllaços externs

* Web oficial Arxivat 2006-03-02 a Wayback Machine. (estonià)
* Fitxa a sitiodeciclismo.net
# América Futebol Clube (SP)

* Aquest article tracta sobre el club de futbol de la ciutat de São José do Rio Preto . Vegeu-ne altres significats a «América Futebol Clube».
El América Futebol Clube, sovint anomenat América-SP, és un club de futbol del Brasil de la ciutat de São José do Rio Preto a l'estat de São Paulo.

## Història

Va ser fundat el 28 de gener de 1946 per Antônio Tavares Pereira Lima, Vitor Buongermino i 53 esportistes de la ciutat. El club fou anomenat América Futebol Clube, davant dels altres noms proposats que eren Dínamo i Flamengo.

## Palmarès

* Segona divisió del Campionat paulista (3):
** 1957, 1963, 1999
* Copa São Paulo de Juniores (1):
** 2006

## Referències

* ↑ (portuguès) Història Arxivat 2007-01-21 a Wayback Machine.

## Enllaços externs

* (portuguès) Web oficial Arxivat 2008-07-19 a Wayback Machine.
# Shirozulita

La shirozulita és un mineral de la classe dels silicats, que pertany al grup de la mica trioctaedral. Rep el nom en honor de Haruo Shirozu (白水 晴 雄) (1925-2007), professor de la Universitat de Kyushu, per les seves destacades contribucions a la química cristal·lina dels minerals silicats en capes, especialment del grup de la clorita.

## Característiques

La shirozulita és un silicat de fórmula química KMn$^{2+}$₃(Si₃Al)O$_{10}$(OH)₂. Va ser aprovada com a espècie vàlida per l'Associació Mineralògica Internacional l'any 2001, sent publicada per primera vegada el 2004. Cristal·litza en el sistema monoclínic. La seva duresa a l'escala de Mohs és 3.
Segons la classificació de Nickel-Strunz pertany a «09.EC - Fil·losilicats amb plans de mica, compostos per xarxes tetraèdriques i octaèdriques» juntament amb els següents minerals: minnesotaïta, talc, wil·lemseïta, ferripirofil·lita, pirofil·lita, boromoscovita, celadonita, txernikhita, montdorita, moscovita, nanpingita, paragonita, roscoelita, tobelita, aluminoceladonita, cromofil·lita, ferroaluminoceladonita, ferroceladonita, cromoceladonita, tainiolita, ganterita, annita, efesita, hendricksita, masutomilita, norrishita, flogopita, polilitionita, preiswerkita, siderofil·lita, tetraferriflogopita, fluorotetraferriflogopita, wonesita, eastonita, tetraferriannita, trilitionita, fluorannita, xirokxinita, sokolovaïta, aspidolita, fluoroflogopita, suhailita, yangzhumingita, orlovita, oxiflogopita, brammal·lita, margarita, anandita, bityita, clintonita, kinoshitalita, ferrokinoshitalita, oxikinoshitalita, fluorokinoshitalita, beidel·lita, kurumsakita, montmoril·lonita, nontronita, volkonskoïta, yakhontovita, hectorita, saponita, sauconita, spadaïta, stevensita, swinefordita, zincsilita, ferrosaponita, vermiculita, baileyclor, chamosita, clinoclor, cookeïta, franklinfurnaceïta, gonyerita, nimita, ortochamosita, pennantita, sudoïta, donbassita, glagolevita, borocookeïta, aliettita, corrensita, dozyïta, hidrobiotita, karpinskita, kulkeïta, lunijianlaïta, rectorita, saliotita, tosudita, brinrobertsita, macaulayita, burckhardtita, ferrisurita, surita, niksergievita i kegelita.

## Formació i jaciments

Va ser descoberta a la mina Taguchi, a Kita-Shidara-gun (Aichi, Japó). També ha estat descrita al dipòsit de Bikkulovskoe, a Baixkíria (Rússia). Aquests dos indrets són els únics de tot el planeta on ha estat descrita aquesta espècie mineral.

## Referències

* ↑ «Shirozulite» (en anglès). Mindat. [Consulta: 26 gener 2020].
# Pere Curtiada i Ferrer

Pere Curtiada i Ferrer (Sitges, 1898 - Sitges, 1968) va ser un obrer i comerciant de calçat que exercí diferents càrrecs polítics a nivell local i nacional i fou un dels màxims representants del sector socialista d'Estat Català durant la Guerra Civil.
Pere Curtiada i Ferrer inicià la seva trajectòria política a la Unió Socialista de Catalunya (USC) durant la dictadura de Primo de Rivera, i posteriorment fou fundador i finalment president de l'Ateneu el Centaure, punt de trobada de l'oposició política sitgetana al règim dictatorial.
Amb la caiguda del dictador fou un dels principals impulsors del butlletí Opinem, el portaveu del Centre d'Esquerres de Sitges, i fou elegit regidor en les eleccions municipals d'abril de 1931. Pere Curtiada i Ferrer destacà per ser el regidor sitgetà que presentà més mocions per tal d'impulsar la normalització de la llengua catalana i promoure polítiques en benefici dels obrers de la localitat (obres públiques, habitatges per a obrers, suport a conflictes laborals...), però les que li despertaren més enemics foren les destinades a secularitzar la vida pública sitgetana.
Un dels impulsors d'Esquerra Republicana de Catalunya (ERC) a la localitat, en deixar el càrrec de regidor l'any 1934 passà a exercir de president local d'ERC, deixant clar en nombroses ocasions que ell en formava part com a militant d'Estat Català. Aquell mateix any fou nomenat sots-cap del sometent local, càrrec que exercí durant els Fets d'Octubre de 1934 i que li comportà l'empresonament al vaixell Uruguay.
El maig de 1936 Pere Curtiada i Ferrer destacà al congrés de refundació d'Estat Català, passà a presidir el partit a Sitges i consolidà la localitat com un dels principals puntals del separatisme de l'època. En iniciar-se el procés revolucionari fou membre del Comitè de Defensa Local i posteriorment fou un dels quatre regidors que obtingué Estat Català al nou ajuntament sitgetà, i fins i tot ostentà temporalment l'alcaldia (desembre del 1936 - gener del 1937).
Tot i que l'ajuntament sitgetà fou el consistori català on Estat Català obtingué més regidors i fou el que més es resistí a l'aplicació del Decret de la Generalitat que obligava a retirar les responsabilitats municipals als membres del partit separatista, Pere Curtiada acabà perdent la seva condició de regidor a principis de 1937. A les poques setmanes del cessament arribà a la primera línia de la política nacional en ser escollit responsable del Departament Político-Social del Comitè Central d'Estat Català, càrrec que deixaria abans de la fi del conflicte bèl·lic.
Derrotat l'exèrcit republicà fou reclòs temporalment al camp de concentració del Barcarès i posteriorment residí a la localitat nord-catalana de Vilanova de Raó. Nou anys després pogué retornar a Sitges, on residí fins que morí l'any 1968.

## Referències

* Marc Santasusana i Corzan La determinant aportació sitgetana als projectes d'alliberament nacional. Les trajectòries de Salvador Carbonell i Puig, Ramon Planes i Izabal i Pere Curtiada i Ferrer Grup d'Estudis Sitgetans, Sitges, 2010
# 2-Oxopropanal

El 2-oxopropanal, antigament anomenat metilglioxal o piruvaldehid (CH₃-CO-CH=O o C₃H₄O₂) és la forma aldehid de l'àcid pirúvic. Té dos grups carbonil, per tant, és un compost dicarbonil, és un aldehid i una cetona.
En els organismes el 2-oxopropanal és un producte secundari de diverses vies metabòliques. Es pot formar a partir de la 3-aminoacetona, la qual és un intermedi del catabolisme de la treonina, com també per la peroxidació de lípids. Tanmateix, la font més important és la glicòlisi. Com que el 2-oxopropanal és molt citotòxic, el cos desenvolupa diversos mecanismes de destoxicació.
La raó per la qual es forma metilglioxal és desconeguda. El 2-oxopropanal es troba en més altes concentracions en la sang dels diabètics.

## Referències

* ↑ Inoue Y, Kimura A «Methylglyoxal and regulation of its metabolism in microorganisms». Adv. Microb. Physiol., vol. 37, 1995, pàg. 177–227. DOI: 10.1016/S0065-2911(08)60146-0. PMID: 8540421.
* ↑ Shinohara M; Thornalley, PJ; Giardino, I; Beisswenger, P; Thorpe, SR; Onorato, J; Brownlee, M «Overexpression of glyoxalase-I in bovine endothelial cells inhibits intracellular advanced glycation endproduct formation and prevents hyperglycemia-induced increases in macromolecular endocytosis». J Clin Invest., vol. 101, 5, 1998, pàg. 1142–7. DOI: 10.1172/JCI119885. PMC: 508666. PMID: 9486985.
* ↑ Rabbani N; Godfrey, L; Xue, M; Shaheen, F; Geoffrion, M; Milne, R; Thornalley, PJ «Glycation of LDL by methylglyoxal increases arterial atherogenicity. A possible contributor to increased risk of cardiovascular disease in diabetes». Diabetes, vol. 60, 7, 26-05-2011, pàg. 1973–80. DOI: 10.2337/db11-0085. PMC: 3121424. PMID: 21617182.
# Sredni Kolixlei

Sredni Kolixlei (en rus: Средний Колышлей) és un poble de l'óblast de Saràtov, a Rússia, segons el cens del 2010 tenia 139 habitants. Pertany al districte municipal d'Atkarsk.

## Referències

* ↑ «Саратовская губерния. Список населенных мест по сведениям 1859 года». Arxivat de l'original el 2018-02-28.
* ↑ «Списки населенных мест Саратовской губернии. Аткарский уезд / Оценочно-стат. отд. Сарат. губ. зем. управы. — Саратов, 1914». Arxivat de l'original el 2017-11-12.
* ↑ «Aleksandrovka». GeoNames. Arxivat de l'original el 2018-03-03.
# Xirokon

Xirokon - Широконь (rus) - és un poble (un khútor) de l'óblast de Bélgorod, a Rússia. El 2010 tenia 7 habitants. Pertany al districte (raion) de Rovenkí.

## Referències

* ↑ Ломакин А. В. Село Ладомировка Белгородской области Arxivat 2014-02-03 a Wayback Machine.
* ↑ «Проект «От чистоты речушек малых до чистоты души большой»». Arxivat de l'original el 2014-02-02. [Consulta: 25 gener 2014].
# Línia evolutiva de Shinx

Aquesta línia evolutiva de Pokémon inclou Shinx, Luxio i Luxray.

## Shinx

Shinx és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus elèctric i evoluciona a Luxio.

## Luxio

Luxio és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus elèctric. Evoluciona de Shinx i evoluciona a Luxray.

## Luxray

Luxray és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus elèctric i evoluciona de Luxio.

## Referències

* 1 2 3 «Pokémon Franchise Approaches 150 Million Games Sold» (en anglès). PR Newswire. Nintendo, 04-10-2005 [Consulta: 21 setembre 2020].

## Enllaços externs

* Web oficial de Pokémon
* Shinx a Bulbapedia (anglès)
* Luxio a Bulbapedia (anglès)
* Luxray a Bulbapedia (anglès)
Espècies de Pokémon :
# Shama de Palawan

El Shama de Palawan (Copsychus niger; syn: Kittacincla nigra) és una espècie d'ocell de la família dels muscicàpids (Muscicapidae). endèmica de l'illa Palawan, a les Filipines. El seu estat de conservació es considera de risc mínim.
A la Classificació del Congrés Ornitològic Internacional (versió 11.2, 2021) se'l considera al gènere Copsychus. Tanmateix, el Handook of the Birds of the World i la quarta versió de la BirdLife International Checklist of the birds of the world (desembre 2019) se'l classifica dins del gènere Kittacincla (K. nigra), juntament amb altres cinc espècies de shamas.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «shama de Palawan». Diccionari dels ocells del món. TERMCAT. [Consulta: 24 desembre 2021].
* 1 2 del Hoyo, Josep. All the birds of the world (en anglès). Barcelona: Lynx editions, 2020, p. 693. ISBN 978-84-16728-37-4.
* ↑ BirdLife International. «White-vented Shama. Kittacincla nigra» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2018. [Consulta: 24 desembre 2021].
* ↑ «Chats, Old World flycatchers». IOC World Bird List Version 11.2. International Ornithologists' Union, 01-07-2021. [Consulta: 27 desembre 2021].